 **La Galette des Rois,** η γαλλική βασιλόπιτα έχει **τραγανό φύλλο σφολιάτας και γέμιση από κρέμα με αμύγδαλα** ή άλλες φορές μαρμελάδα, μήλο, μείγμα φρούτων ή σοκολάτα!

Οι Γάλλοι γιορτάζουν με αυτό το γλυκό **στις 6 Ιανουαρίου**,( και όχι την Πρωτοχρονιά) τα Επιφάνεια **(l΄ Epiphanie) για να τιμήσουν** **την προσφορά την τριών μάγων (Rois Mages) στο Θείο Βρέφος.**

**Και λίγη ιστορία:** Όταν οι Ρωμαίοι τιμούσαν τον θεό Σατούρνο, έκοβαν ένα παρόμοιο γλυκό και ο δούλος που θα έβρισκε το κουκί στο τυχερό κομμάτι, γινόταν «βασιλιάς» για μια μέρα. Η παράδοσή αυτή επέζησε από την πτώση της Ρωμαϊκής  Αυτοκρατορίας, το Μεσαίωνα και τη Γαλλική Επανάσταση. Κατά τη διάρκεια της Γαλλικής Επανάστασης μάλιστα το όνομα της πίτας είχε αντικατασταθεί με το “ **Gâteau de l’ égalité ” (γλυκό της ισότητας)**,  γιατί όπως καταλαβαίνετε, για ευνόητους λόγους ο όρος βασιλιάς ήταν εντελώς εκτός μόδας!

Το έθιμο ζει και βασιλεύει μέχρι σήμερα και μάλιστα κόβεται σύμφωνα με συγκεκριμένο τρόπο: **Ο γηραιότερος παρευρισκόμενος κόβει την πίτα**, **ο νεότερος** **κρύβεται κάτω από το τραπέζι**, έτσι ώστε να μην την βλέπει, **και** όταν κόβονται τα κομμάτια, **λέει σε ποιον θα δοθούν**. Έτσι εξασφαλίζεται η δίκαιη διανομή των κομματιών!



Ένα **τυχερό γούρι**, **une fève** όπως το λένε οι Γάλλοι, βρίσκεται κρυμμένο μέσα στην πίτα όπως το δικό μας φλουρί. **Αρχικά ήταν ένα** **κουκί ή φασόλι**, αλλά από το τέλος του 14ου αιώνα αντικαταστάθηκε με ένα **πορσελάνινο ή πλαστικό ανθρωπάκι ή ζώο**.

Η ποικιλία των τυχερών γουριών σήμερα είναι τόσο μεγάλη που πολλοί το έχουν κάνει χόμπι και τα συλλέγουν. Είναι το λεγόμενο ***“favophilie”.***

**

 Όποιος βρει το γούρι (**fève) γίνεται ο βασιλιάς ή η βασίλισσα της ημέρας. Φορά ένα χάρτινο στέμμα και αυτή τη μέρα μπορεί να δίνει διαταγές στα μέλη της οικογένειας ή της παρέας**, π.χ. όταν πίνει το ποτό του όλοι πρέπει να πιούν μαζί του και να φωνάζουν **"Le roi boit"** δηλαδή «**ο Βασιλιάς πίνει»! .**



Ο τυχερός Βασιλιάς ή Βασίλισσα μπορεί να διαλέξει τον Βασιλιά ή τη Βασίλισσά του, **ρίχνοντας το τυχερό γούρι στο ποτήρι του κρασιού του/της!**

Βέβαια ο Βασιλιάς έχει και υποχρεώσεις: του χρόνου θα πρέπει να φτιάξει αυτός την πίτα στο σπίτι του και να φυλάξει το στέμμα που θα το δώσει στον επόμενο τυχερό!!!

